alexandrainst/scandi-wiki huggingface dataset:
André Eriksen

André Eriksen (født 22. oktober 1975 på Vestli i Oslo) er en norsk skuespiller med bakgrunn som rapper og breakdancer. Han er også kjent under artistnavnet «Tech Rock» i gruppa Warlocks, og som medlem i breakdancegruppa Atomic B-Boys.

Liv og virke 
André Eriksen er oppvokst i Groruddalen i Oslo. Han var tidlig interessert i både rap, breakdance og graffiti, og kan kategoriseres som en ekte «B-boy». André Eriksen startet rapgruppa «Warlocks», sammen med sin tvillingbror, Kevin «Karma» Eriksen og Håkon «Hawk» Lund. Warlocks har hovedsakelig rappet på engelsk, men har også levert et album med norsk lyrikk. André Eriksen og Warlocks vant Alarmprisen i 2002 i klassen hiphop/rap for albumet «Afterlife». 

André Eriksen og tvillingbroren startet også breakdancecrewet Atomic B-Boys, sammen med Lars «PayTwo» Undli og Bjørn «Sean» Hagen. Atomic B-Boys er flere ganger norsk mester i «B-boy Crew», breakdancing for grupper. Atomic B-Boys gikk sammen med svenske «Moves Per Minute», skapte «Nasty 9» og ble Skandinaviske mestere i breakdance i 2000. André Eriksen vant NM i «B Boy One on One» i 1997. Guttene kan sies å ha vært foregangsfigurer i det norske hiphop-miljøet.

Han er også en av norges mest profilerte graffiti kunstnere.

André Eriksen debuterte som skuespiller i Nokas-filmen. Siden da har han spilt i en rekke filmer i ut og innland, blant annet Erik Skjoldbjærgs film "Pionér" sammen blant annet Wes Bentley og Aksel Hennie. Fra 2015 spilte han rollen som boksetrener Atle Søgård, i Hotel Cæsar. Nylig er han å se i Tommy Wirkola sin siste film I onde dager.

André Eriksen studerte idrettsfag ved Linderud videregående skole fra 1991 til 1994.

Meritter

Individuelle seire  
NM 1997, B Boy One on One (delt tittel med Lars «PayTwo» Undli).
Norwegian HipHop Awards: Årets bboys 2005 (sammen med tvillingbror «Karma»)

Seire med Atomic B-Boys 
 Battle Of The Year 1995
 Battle Of The Year 1996
 Battle Of The Year 1997
 NM i «B Boy Crew» 1997
 «B Boy Rumble», Rockefeller i Oslo 1999, delt tittel i «Crew battles» med gruppen Floor Knights

Seire med Nasty 9  
Scandinavian BOTY 2000

Filmografi 
 Nokas, Thomas Thendrup - 2010
 Pionér, Knut - 2013
 Trio: Odins Gull, Tom - 2014
 Hotel Cæsar, Atle Søgård - 2015, 2016
 Hæsjtægg - 2015
 Julekongen - Full rustning, Lut - 2015
DC's Legends of Tomorrow, Baron Krieger - 2016
 Vikings, Odin
Dragonheart: Battle for the Heartfire, Thorgrim - 2017
The Last Kingdom, Earl Ulf - 2017
Vikingane, Ørn - 2016, 2017, 2020
 Svartsjøen (TV-serie) - 2018
 I onde dager - 2021
 Violent Night - 2022

Se også 
 Liste over kjente elever ved Bjerke videregående skole

Referanser

Eksterne lenker 
 
 Warlocks hjemmeside
 Teeproductions: Om Warlocks
 André Eriksen Filmfront

Norske rappere
Norske dansere
Personer fra Oslo
Norske tvillinger
Åge Magnussen

Åge Magnussen (født 4. juni 1950) er en norsk politibetjent, skuespiller og opphavsmannen til Pelle Politibil. 

Magnussen skapte figuren Pelle Politibil for å bruke den i sitt arbeid med å lære barn trafikkreglene. Figuren hadde sin første opptreden i «Barnetimen for de minste» på NRK radio i 1986. Etter tre sesonger på radio og to bokutgivelser, fikk Pelle Politibil i 1993 en egen TV-serie og ble en av de mest populære figurene i norsk barne-TV. Åge Magnussen arbeidet som uniformert politimann da TV-serien ble spilt inn, og spilte selv rollen som seriens «onkel Rikard».

Diskografi

Pelle Politibil 
 Pelle Politibil (1987)
 Pelle Politibil (1993)
 Glade blålys (1995)
 Pelle på flyttefot (1997)
 Pelle Politibil – Reservehjul (1999)
 Film om Pelle Politibil (2002)
 Pellemusikk (2002)
 Går i vannet (2009)

Deltar på 
 Statens vegvesen Nordland: Vær så go, kjør... (1985)
 Statens vegvesen Nordland: Kystriksvegen vær så go kjør... (1987)
 Rune Rudberg: Farvel Marita/Dagens morgengave (1988)
 Rune Rudberg: Ut mot havet (1988)
 Odd Jarle Hanssen: Odd Jarle Hanssen (1988)
 Rune Rudberg: Hei Moss!/Et paradis (1989)
 Scan-Express & Pia Lind: Jomfru Maria/Vårt neste år (1989)
 Rune Rudberg: Vinger over Europa (1989)
 Scan-Express: Isabella/Naturella (1989)
 Odd Jarle Hanssen: The Moment of Truth (1989)
 Mimix: Her lever sommeren/I dag har jeg brent mine kjærlighetsbrev (1990)
 Mimix: De nære ting (1991)
 Anne Marie Ottersen, Anne Marit Jacobsen & Tande-P: Peppe-kassetten nr. 1 (1992)
 Pickwick: Godt norsk – 21 radio spesial (1993)
 Pickwick: God jul 1 (1993)
 Universal Music: Caspers barnefavoritter 2 (1997)
 Mimix: Takk for sist (1997)
 Hanne Krogh: Rock'n Roll Fiskeboll – Hannes ønskekonsert for de minste (1997)
 H2 Records: Julekveldsviser 1 (1999)
 Rune Rudberg: Julenissen tror på meg (1999)
 Bodø kommunes tusenårsmelodi: Tusen bilda (2000)
 Rune Rudberg: På oppfordring (2000)
 Mimix: Avskjedstoner (2000)
 Tylden & co: På dansefot (2000)
 Beinkjør: Radio Beinskjør (2001)
 Tylden & co: Årets Dansebandmelodi 2001 (2001)
 Dænsebændet: Får vi lov? (2002)
 Sakarina: Mellom himmel og hav (2002)
 Barneselskapet: Barnas beste (2002)
 Tylden & co: Årets Dansebandmelodi 2002 (2002)
 Barneselskapet: Barne-TV favoritter (2003)
 Rune Rudberg: Fri som en vind (2003)
 Universal Music: Tidenes beste barneplate (2003)
 Kristerz: Första CD'n (2004)
 Platinum Entertainment: Barnas kuleste sanger! (2004)
 Barneselskapet: Barnas Beste (2004)
 Universal Music: Tidenes beste barneplate 2 (2005)
 Rikingan: Har du hørt...? (2005)
 Big Box: Norske danseband Vol. 2 (2005)
 Lydbokforlaget: Barnas lydbokfavoritter (2006)
 Sakarina: Gull (2007)
 Talent: Himmelske sanger – 30 sanger om kjærlighet, varme og glede (2012)
 Talent: Nisser & engler – 100 julesanger – del 4 av 4 (2012)
 ESS Engros: Julen for store og små – Norske juleklassikere for hele familien (2012)
 Rune Rudberg: 40 første hits 1984–1997 (2013)
 Mini Grammofon: Alle barnas TV-favoritter (2015)
 Talent: Sommer for store og små (2017)

Eksterne lenker 
 

Norske politifolk
Norske skuespillere
Jane’s Addiction

Jane's Addiction er et amerikansk alternativ-rockegruppe dannet i Los Angeles, California i 1985. Gruppas originalbesetning besto av Perry Farrell (vokalist), Dave Navarro (gitarist), Eric Avery (bassist) og Stephen Perkins (trommeslager). Etter bruddet i 1991, ble gruppa gjenforent i 1997 og igjen i 2001, begge gangene uten Eric Avery. I 2008 ble gruppas orignialbesetning med Eric Avery gjenforent og startet deretter på en verdensturné. Avery forlot gruppa på nytt i starten av 2010, da gruppa skulle produsere nytt materiale.

Diskografi 
Studioalbumer
Nothing's Shocking (1988)
Ritual de lo habitual (1990)
Strays (2003)
The Great Escape Artist (2011)

Livealbumer
Jane's Addiction (1987)
Live in NYC (2013)

Samlealbumer 
Live and Rare (1991)
Kettle Whistle (1997)
Up from the catacombs: Best of Jane's Addiction (2006)
A Cabinet of Curiosities (2008)

Referanser

Eksterne lenker 
 
 
 
 

Rockegrupper fra USA
Alternative rockegrupper
Band etablert i 1985
Kungliga biblioteket

Kungliga biblioteket i Stockholm er Sveriges nasjonalbibliotek.

Biblioteket forvalter den svenske pliktavleveringsloven, og tar hånd om alt og gjør tilgjengelig alt trykket materiale i Sverige, som angitt allerede i svensk lov av 1661. Kungliga biblioteket har siden 1878 holdt til i sin nåværende bygning i Humlegården park på Östermalm i Stockholm.

Blant de kjente personer som har tilbrakt tid i biblioteket er den russiske revolusjonslederen Vladimir Lenin som bodde flere kortere perioder i Stockholm i sin eksiltid.

Eksterne lenker 
 

Nasjonalbiblioteker
Byggverk i Stockholm
Biblioteker i Sverige
Etableringer i 1661
1661 i Sverige
Tore Torgersen

Tore Torgersen (født 10. september 1968 i Stavanger) er en norsk bowler. Han bor nå i Kungsbäcka i Sverige.
Han debuterte på det norske landslaget i 1984 og konkurrerer for BK Skrufscha i (Sverige) og Trondheim Bowlingklubb i Norge.

Torgersen har bowlet i prestisjefylte Weber Cup ved tre tilfeller og vunnet to av disse. 

Han ble verdensmester i «All-Event» i Abu Dhabi i De forente arabiske emirater i 1999.

Øvrige meritter 
 2004: World Masters-gull
 2002: World Masters-gull
 1998: World Masters-gull
 2001: World Masters-sølv
 2000: World Masters-sølv
 2005: World Masters-semifinalist
 1999: World Masters-semifinalist

Torgersen var medlem av PBA (Professional Bowlers Association).

Referanser

Eksterne lenker 
 profil hos Norges Bowlingforbund]
 Tore Torgersens personlige hjemmeside

Norske bowlere
Personer fra Stavanger kommune
Fødsler i 1968
Kongepokalvinnere i bowling
Sunna

Sunna (ar.: سنة, som betyr oppgått sti) er en benevnelse som finnes i flere retninger av islam (ikke bare sunniislam). Ordet blir ofte oversatt som tradisjon.

I sunniislam betyr Sunna de religiøse handlingene som ble innført av Muhammed i løpet av hans 23 år som leder, og som muslimene først mottok gjennom konsensus mellom Muhammed og hans disipler (Sahaba), og videre ble overført fra generasjon til generasjon. Noen mener at Sunna egentlig består av de religiøse handlingene som ble innført av Abraham og bare ble gjenopplivet av Muhammed.

Enkelt forklart kan vi dermed si at sunna er hva profeten Muhammed sa og gjorde.

Spørsmålet om hadith (ar.: حديث pl. أحاديث, Muhammed sine ord og handlingar) faller innenfor begrepet sunna er omstridt eller vil avhenge av konteksten. I islamsk lov, skiller Imam Malik- og Hanafi-tilhengerne mellom sunna og hadith. Imam Malik er for eksempel sagt å ha avslått hadithregler som ifølge ham var i strid med «etablert praksis hos folket i Medina».

I sjiaislam betyr ordet Sunna det som ble gjort, sagt og godkjent av Muhammed og de tolv imamene som sjiamuslimene mener ble valgt ut av Gud for å ta over etter profeten og lede menneskene på alle livets områder.

I forbindelse med biografiske nedtegnelser av Muhammed er Sunna synonymt med hadith, i og med at de fleste av personlighetstrekkene til Muhammed er kjent gjennom skildringer av han, det han sa og det han gjorde.

Islam
Viktor Khristenko

Viktor Borisovitsj Khristenko (russisk Виктор Борисович Христенко; født 28. august 1957 i Tsjeljabinsk, Russland) er en russisk politiker og økonom. I perioden 24. februar til 5. mars 2004 var han fungerende statsminister i Russland etter at forgjengeren Mikhail Kasjanov ble avsatt av president Vladimir Putin.

Han er gift og har tre barn. Han har doktorgrad i økonomi og jobbet etter endt utdanning ved universitetet i Tsjeljabinsk. Fra 1991 til 1997 hadde han høye posisjoner i administrasjonen i Tsjeljabinsk oblast. I 1997 kom han til Kreml som visefinansminister og fra 1999 var han visestatsminister. Etter sin korte statsministerperiode har han vært industri- og energiminister.

Eksterne lenker 
 

Russiske politikere
Russiske statsministre
Personer fra Tsjeljabinsk
Fødsler i 1957
Dagenham

Dagenham er en stor forstadsby i Barking and Dagenham i østlige London. Den utgjør en del av bydelen Barking and Dagenham, lokalisert omtrent 18,5 km øst for Charing Cross og 15,2 km øst for City of London. Historisk en del av Essex, den var et jordbrukssamfunn og landsby, og forble stort sett ikke urbant utviklet fram til 1921 da London fylkesting begynte konstruksjonen av den store eiendommen Becontree.

Befolkningen i området har økt betydelig i løpet av 1900-tallet med at sognet Dagenham ble et urbant distrikt i 1926 og bykommune (municipal borough) i 1938. Den har vært en del av Stor-London siden 1956 og er hovedsakelig et boligområde, med en del områder for minskende industriell aktivitet, inkludert Ford Dagenham, en fabrikk for biler og motorer, et anlegg tilknyttet Ford Motor Company. Anlegget åpnet i 1931 og har framstilt 10 980 368 biler og 37 000 000 motorer.

Den sørlige delen av Dagenham er også kjent som South Romford og ligger også tilstøtende til elven Themsen, og utgjør en del av seksjonen London Riverside av fornyelsesområdet Thames Gateway. I henhold til folketellingen i 2011 har Dagenham en befolkning på 43 362 innbyggere mens Barking and Dagenham til sammen her en befolkning på 185 900 innbyggere for samme tidsrom. For 2014 har Dagenham en beregnet befolkning på 108 368 innbyggere i henhold til en kilde.

Beskrivelse 
På hjørnet av Whalebone Lane og Eastern Avenue lå engang en saksisk møtehall. Frem til begynnelsen av 1920-årene var Dagenham en landsby i Romford landdistrikt. Da byggingen av Becontree Estate begynte vokste stedet enormt. I 1926 ble stedet et eget urbant distrikt, Dagenham, og i 1938 fikk byen status som municipal borough. I 1965 ble Dagenham innlemmet i Barking and Dagenham og i Stor-London.

Under andre verdenskrig ble jordene utenfor Dagenham brukt av Royal Artillery, som installerte et stort antiluftskytsbatteri der. Senere i krigen ble dette erstattet av en krigsfangeleir.

Fotballklubben Dagenham & Redbridge FC holder til i Dagenham.

Det er tre undergrunnsstasjoner i eller rett ved Dagenham: Becontree, Dagenham East og Dagenham Heathway. Det er også to jernbanestasjoner, Dagenham Dock og Chadwell Heath.

Referanser

Litteratur 
 Mills, A.D. (2001): Dictionary of London Place Names, Oxford, ISBN 0-19-280106-6
 Powell, W.R., red. (1966): Dagenham, A History of the County of Essex: Volume 5, Victoria County History, British History Online.
 Walford, Edward (1883): «Dagenham» i: Greater London, London: Cassell & Co., OCLC 3009761

Eksterne lenker 
 

Byer i Stor-London
Steder i Barking and Dagenham
Rush Green

Rush Green er et område i distrikteneBarking and Dagenham og Havering i østlige London. Det er lokalisert 22 km øst-nordøst for Charing Cross. Sentrum ligger ved krysset mellom Rush Green Road og Dagenham Road, i bydelen Havering, en knapp kilometer fra sentrum i Romford. Barking College ligger i Rush Green.

Stedsnavnet henviser til parken (green) hvor det vokser siv (rush). Stedsnavnet er første gang dokument i 1651 og bosetningen besto av en konsentrasjon av små gårdsbruk, noe som vedvarte fram til slutten av 1800-tallet. Den første boligutbyggingen begynte i 1885. Rush Green hospital åpnet i 1900 som en isolasjonsenhet for Romford, Dagenham og Hornchurch, og ble senere utvidet til et allment sykehus. Kirken St Augustine’s i brun murstein ble bygget ved Birkbeck Road i 1958. Rush Green College ble etablert i 1961 og har siden ekspandert til bli hovedcampus for Barking & Dagenham College.

Referanser 

Steder i Barking and Dagenham
Steder i Havering
Oslo Bispeborg

Oslo Bispeborg var den opprinnelige bispegården i Oslo. Borgen ble grunnlagt på begynnelsen av 1200-tallet av Bisp Nikolas Arnesson, og utvidet utover 1300-tallet. Borgen ble bygget i stein rundt en bispegård i tre etablert i begynnelsen av 1100-tallet. Et ferdig, lukket forsvarsanlegg ble bispeborgen antakeligvis ikke før ut på 1300-tallet.

Borgen befant seg i Gamlebyen på nordsiden av Oslo torg/Bispegata. Den bestod av steinhus, omringet av høye murer og et tårn. Fra tårnet (kastellet) gikk en takoverbygget bro (drombegang) over til Halvardskatedralen. Sammen med Hallvardskatedralen var bispeborgen det daværende Oslos viktigste geistlige anlegg. Borgen var i tillegg et politisk tyngdepunkt: Den første unionsavtalen mellom Norge og Sverige ble undertegnet i bispeborgen, rett etter Håkon Vs død i 1319. 

Borgen ble skadet i 1523 ved svenskenes angrep. Etter reformasjonen i 1537 ble store deler av borgen revet, og i 1554 flyttet biskopen over til østfløyen i det nedlagte Olavsklosteret, som senere ble Oslo bispegård. I 1579 lot borgermester Christen Mule oppføre en renessansebygning på stedet.  Her ble kong James (Jakob) VI av Skottland og prinsesse Anna av Danmark viet 23. november i 1589. Etter en brann i 1722 ble den nåværende Oslo ladegård bygget over kjellermuren av Mules gård i 1725. 

Det fins rester av middelalderbyens bispeborg i kjelleren til Ladegården, bl.a. Bisp Nikolas vinterhall. Bisp Nikolaus' kapell er et rom fra bispeborgen som er rekonstruert i tilknytning til Ladegården.

Eksterne lenker 
 Historikk fra Oslo kommune
 Bispegård og barokkhage
 Petter B. Molaug: Torget i middelalderen. Interesseforeningen Oslos Middelalders sider på Museumsnett

Middelalderbyen Oslo
Byggverk i Oslo
Gamlebyen (Oslo)
Ruiner i Norge
Slott i Norge
Borger i Norge
Festningsverk i Oslo
Multekrem

Multekrem er en dessert bestående av pisket fløte(krem) og multer. Desserten kan enten serveres i en stor bolle, eller fylt i krumkaker.

Eksterne lenker 
 

Desserter
Norsk mat
Rullefokk

En rullefokk eller rullegenoa er et system på en seilbåt der det rundt fokkestaget er en aluminiums- eller karbonprofil som kan roteres, slik at seilet rulles inn på profilen. Profilen roteres manuelt med tauverk eller ved hjelp et elektrisk- eller hydraulisk spill, som betjenes med brytere fra cockpiten. Dette gir en enkel mulighet for å redusere seilarealet og for å rulle seilet helt inn. En vanlig fokk tar en del tid å få på plass, festet til fokkestag, skjøter og fall og få det heist. Det går langt raskere å rulle en rullefokk ut og inn når seilet ikke skal brukes.

Rullemekanismen kan også brukes til å reve seilet med, men dette gir seilet en dårligere aerodynamisk form, og benyttes derfor ikke i regatta.

For turseilere byr systemet på svært praktisk seilhåndtering, men dersom profilen skades kan det være umulig å få seilet ned igjen, hvilket kan være farlig. Systemet er derfor omdiskutert.

Dersom systemet betjenes med tauverk vil profilen forrest på fokka gå ned til en rull som har en opprullet reveline når fokka er i bruk. Lina går tilbake til cockpiten i seilbåten. Når skjøtene er slakke kan lina strammes inn og fokka rulles opp på profilen.

En rullegenoa består av det samme system, men seilet er i stedet for en fokk en genoa.

Seiling
Anne-Mari Gulbrandsen

Anne-Mari Gulbrandsen (født 2. januar 1984) er en norsk tidligere svømmer som representerte IL Varg og Bærumsvømmerne.

Hun vant 43 NM-gull i perioden 1999-2008. Hun vant kongepokalen i 2002, 2003, 2005 og 2006.

Internasjonale meritter

NM-medaljer

Se også 
 Norske rekorder i svømming

Referanser

Eksterne lenker 
 

Norske svømmere
Norgesmestere i svømming
EM-bronsemedaljevinnere i svømmesport
Kongepokalvinnere i svømmesport
Svømmere for Idrettslaget Varg
Svømmere for Bærumsvømmerne
Fødsler i 1984
Håkan Södergren (båtkonstruktør)

Håkan Södergren (født 1943) er en svensk båtkonstruktør og etablerte i 1972 Håkan Södergren Yacht Design i Stockholm. Han har tegnet både motor- og seilbåter og begge deler som serie og one-off, hovedsakelig for det skandinaviske marked. Håkan Södergren har tegnet mer enn 200 båtmodeller.

Han er kjent for å lage langsmale, velseilende og raske seilbåter.

Han har i flere år konstruert motorbåter i USA, men har vendt tilbake til Sverige og har konstruert de svenske seilbåter Swede Star 370 i 2006 og Swede Star 410 i 2007 samt Tarac og den lille 2.4mR. Og motorbåtene J-Craft 40 samt Ecoboat.

Referanser

Kilder 
 Sailguide
 Seilbåtkatalogen nettutgave
 Udkik.dk sin båtdatabase
 Håkan Södergren Yacht Design hjemmeside

Eksterne lenker 
 Håkan Södergren Yacht Design hjemmeside 

Seilbåtkonstruktører
Prisonen

Prison er det engelske navn på fengsel. Under Napoleonskrigene fikk begrepet i formen prisonen en spesiell betydning på dansk og norsk, nemlig som samlebetegnelse på de fangeleirene engelskmennene opprettet. I perioden 1807-14 satt om lag 7 000 dansk-norske borgere «i prisonen», de fleste av dem var norske, skikkelsen Terje Vigen i det kjente diktet av Henrik Ibsen var blant dem.

Tre typer fangeleirer 
 Prisonskip hvor krigsfangene satt innelukket på fangeskip under militær bevoktning. De tre viktigste havner for fangeskip var Plymouth, Portsmouth og Chatham.
 Lukket landprison som var fangeleirer på land der krigsfangene satt innelukket under militær bevoktning på engelsk bekostning.
 Åpen landprison (ofte kalt å være på parol) som var åpen internering hvor krigsfangene hadde gitt æresord om ikke å rømme og levde på egen bekostning. De hadde også lov til å bringe med seg en oppasser, gjerne en ung gutt som også var krigsfange. Åpen internering ble hovedsakelig innvilget militære offiserer, skipsoffiserer på handelsskip (men ikke på kaperskip) og enkelte sivilister (f.eks. handelsreisende).

Antall fanger
Det har vært anslått at engelskmennene til sammen førte hjem til England rundt 200 000 fanger, de aller fleste franske. Ikke alle satt samtidig, da fanger hele tiden ble løslatt, samtidig som nye kom til. Det var på grunn av det høye antallet fanger at det ble nødvendig å opprette fangeskip i tillegg til landfengsler.

Antallet dansker og nordmenn i fangenskap har vært anslått til omtrent 7 000 til sammen i perioden fra 1809 til 1814. Ikke alle satt samtidig, og fangetallet var synkende i løpet av perioden. Ved krigens avslutning skal det ha vært omtrent 2 000 danske og norske fanger. Flertallet av fangene var norske.

Bakgrunnen for fangenskapet
Praktisk talt alle de norske fangene var oppbragt fra skip, som enten kunne være militære, handelsskip uten nødvendig seilingstilltalse under den handelsblokaden som var iverksatt under Napoleonskrigene og små skuter som seilte til Danmark etter korn eller kaperskip.

Litteratur 
 Johnsen, Berit Eide Han sad i prisonen... Sjøfolk i engelsk fangenskap 1807-1814, Universitetsforlaget, Oslo 1993

Eksterne lenker 
 Norske prisonfanger 1807-1814, fra Digitalarkivet
 http://slektsforskning.com/login/person/anetre/tekst/imprisonment.htm En fanges beretning
Napoleonskrigene
Sacré-Cœur

Sacré-Coeur er en stor basilika som ligger på Montmartre i Paris tegnet av arkitekten Paul Abadie og er i romersk-bysantinsk stil. Basilikaen er forholdsvis ny, den stod ferdig i 1914, men ble ikke innviet før i 1919, da første verdenskrig var slutt. Sacré Coeur betyr «(Jesu) hellige hjerte».  

Fra plassen foran Sacré Coeur er det utsikt over hele Paris.

Bilder

Eksterne lenker 
 

Kirker i Paris
18. arrondissement i Paris
Katolske kirker i Paris
Basilica Minor
Wire (andre betydninger)

«Wire» eller «vaier» kan referere til:
 Wire – variant av ordet vaier, tau slått av ståltråd
 Elektrisk leder – tråd av elektrisk ledende materiale, eks. «wire with gain»
 Kabel
 Metallråd, streng
 Wire – en britisk musikkgruppe
 The Wire – en amerikansk TV-serie

Se også
 Tråd (andre betydninger)
Fylkesvei 5974

Fylkesveg 5974 er en fylkesvei i Møre og Romsdal fylke. Veien går mellom Haram på Haramsøya og Nogva på Flemsøya i Ålesund kommune.

Frem til 2019 hadde veien betegnelsen Fylkesvei 150. Når Nogvafjordtunnelen står ferdig i august 2022, vil veien bli del av fylkesvei 659 "Nordøyvegen".

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Møre og Romsdal
Veier i Ålesund
Fylkesvei 5976

Fylkesveg 5976 er en ringvei på Fjørtofta i Ålesund kommune.
Fergestrekningene mellom Kongsneset og Myklebusthamna og mellom Kongsneset og Brattvåg er del av fylkesveien.

Frem til 2019 hadde veien betegnelsen fylkesvei 152.

Kommuner og knutepunkter

   til Brattvåg
   til Dryna i Molde
  Ferge fra Myklebusthamna på Harøya

   Fjørtofta–Dryna → Dryna i Molde
  Ferge fra Fjørtofta ferjekai, Kongsneset
  til Brattvåg ferjekai

Referanser

Eksterne lenker 
 Vegvesenets vegkart 
 

Fylkesveier i Møre og Romsdal
Veier i Ålesund
Fylkesvei 528

Fylkesvei 528 går mellom Orta i Aukra og Myklebust på Harøya i Ålesund kommuner. Veien er 11,2 km lang utenom fergestrekningen.

Frem til 2019 hadde veien betegnelsen Fylkesvei 207.

Kommuner og knutepunkter

 Ferge fra Orta

 til Finnøya
  Finnøya–Sandøya til Sandøya

Referanser

Eksterne lenker  
 Vegvesenets vegkart 
 

Fylkesveier i Møre og Romsdal
Veier i Aukra
Veier i Ålesund